CELEX: 62021TN0755
Language: sl
Date: 2021-12-01 00:00:00
Title: Zadeva T-755/21: Tožba, vložena 1. decembra 2021 – Illumina/Komisija

24.1.2022   
            
            
               SL
            
            
               Uradni list Evropske unije
            
            
               C 37/54
            
         
      Tožba, vložena 1. decembra 2021 – Illumina/Komisija
      (Zadeva T-755/21)
      (2022/C 37/71)
      Jezik postopka: angleščina
      
         Stranki
      
      
         Tožeča stranka: Illumina, Inc. (Wilmington, Delaware, Združene države) (zastopnika: D. Beard, Barrister-at-law, in P. Chappatte, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa Komisije z dne 29. oktobra 2021 v zadevi COMP/M.10493, sprejetega v skladu s členom 8(5)(a) Uredbe Sveta št. 139/2004 o nadzoru koncentracij podjetij (Uredba ES o združitvah) (1), s katerim (i) je bilo ugotovljeno, da je družba Illumina družbo GRAIL prevzela v nasprotju s členom 7 Uredbe o združitvah; (ii) se družbama Illumina in GRAIL nalagajo začasni ukrepi iz oddelka 4.7 sklepa; in (iii) se od družb Illumina in GRAIL zahteva, da takoj izvedeta oziroma zagotovita izvajanje teh ukrepov, v nasprotnem primeru pa se naložijo periodične kazni (v nadaljevanju: sklep); in
               
            
                  —
               
               
                  Komisiji naloži plačilo stroškov tega postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: sklep je zunaj pristojnosti Komisije, ker se člen 7 Uredbe o združitvah ne uporabi. Natančneje:
                  
                              —
                           
                           
                              pooblastila Komisije za sprejetje sklepa, ki jih ima na podlagi člena 8(5) Uredbe o združitvah, so odvisna od tega, da je bila koncentracija izvedena v nasprotju s členom 7;
                           
                        
                              —
                           
                           
                              če se izpodbijanju, s strani družbe Illumina, sklepa o napotitvi v zadevi T-227/21 ugodi in se sklepi o napotitvi razglasijo za nične, potem za družbo Illumina nikoli ni veljala obveznost iz člena 7 Uredbe o združitvah, da zadrži izvedbo koncentracije, in Komisija zato ni bila pristojna sprejeti sklepa ali katerega koli njegovega dela.
                           
                        
            
                  2.
               
               
                  Drugi tožbeni razlog: določbe sklepa glede financiranja niso sorazmerne. Natančneje:
                  
                              —
                           
                           
                              zahteva v sklepu, da družba Illumina zagotovi financiranje družbe GRAIL pod pogoji, ki družbi Illumina preprečujejo, da bi vedela, čemu so sredstva namenjena, je nesorazmerna, ker družba Illumina te informacije nujno potrebuje za izpolnjevanje drugih pravnih obveznosti;
                           
                        
                              —
                           
                           
                              pomisleke Komisije bi bilo mogoče zlahka odpraviti z veliko manj vsiljivimi ukrepi.
                           
                        
            
                  3.
               
               
                  Tretji tožbeni razlog: sklep ni sorazmeren glede obravnave že obstoječih pogodbenih obveznosti družbe Illumina in/ali Komisija ni zagotovila ustrezne obrazložitve v skladu s členom 296 PDEU in členom 41 Listine Evropske unije o temeljnih pravicah. Natančneje:
                  
                              —
                           
                           
                              obrazložitev Komisije je krožna in ta je torej kršila dolžnost, da ustrezno navede razloge, na katerih temelji njen sklep.
                           
                        
                              —
                           
                           
                              s sklepom naj bi se od družbe Illumina nesorazmerno zahtevalo, da krši že obstoječe pogodbene obveznosti glede zagotavljanja informacij določenim imetnikom finančnih instrumentov.
                           
                        
            
         (1)  UL, posebna izdaja v slovenščini, poglavje 8, zvezek 3, str. 40.